Elliott Loonstra
Elliott Andre Alexander (Lefty) Loonstra (☆ 18 di januari 1990 na Oranjestad) ta un atleta di para taekwondo i un atleta paralimpico di Aruba. E ta competi den K44-clase, un clase pa atletanan cu un amputacion of otro daño na un brasa, of cu tin un pia sin tenchi. E tabata e unico atleta representando Aruba na e Weganan Paralimpico di Zomer 2020 na Tokyo.

Elliott Loonstra a nace dia 18 di januari 1990 sin un parti di su man drechi. E tabata traha na un di e companianan di scuba diving riba e isla. Na 2017 na edad di 27 aña ela cuminsa train e disciplina di taekwondo, stimula pa su coach Luciano Mazzeo.

Carera deportivo  
Loonstra a participa na e Weganan Panamericano 2019 na Lima, pero a haya un knock-out den prome ronda (di 16), kedando derota pa Alexandre dos Santos di Brasil.

Ela participa na Weganan Paralimpico di Zomer 2020 di Tokyo, cu a wordo hala pa 2021 pa motivo di e pandemia di COVID-19. Aki e ta perde su prome dos weganan y ta termina riba posicion nuebe. Cu su participacion Loonstra a bira e di dos atleta paralimpico Arubano despues di e landado Jesus de Marchena Acevedo, kende a participa na e Weganan Paralimpico 2016 na Rio. Na e Campeonato Mundial 2021 di Para Taekwondo na Istanbul, Turkia e ta alcansa e di cinco lugar for di 29 participante den e clase masculino K44 -80 kg (menos di 80 kg), posicionando Aruba na ranking mundial #18 for di 41 pais den e tabla di posicion pa ekiponan mundial. Na 2023 e ta gana e medaya di oro na Egypt Para Taekwondo Open; previo na esey ela logra e di cinco luga den dos torneo na Turkia. 

Deporte na Aruba
Hende